Gar yiswiyen-nneɣ si tezrawt-a, ad nessiweḍ ad nẓer d acu i d asugnan s umata, ad nadi ɣef uẓayer n tmeṭṭut deg usugnan n tmetti taqbaylit, d wamek i nezmer ad nẓer aya s wallal n ungal. Daɣen ad nẓer anagal aqbayli ma yessaweḍ ad d-yebnu asugnan yemxalafen ɣef usugnan n tmetti i deg yettidir. Sakin ad nwali amek iɣ-d-teskan tnagalt aẓayer n tmeṭṭut s yiwudam i tsemres deg ungal aɛecciw n tmes.